Ikt. sz: OE-RH, 216 /2021

Kelt: Budapest, 2021.03.05.

**1/2021. (III. 05.) Rektori-Kancellári Közös Utasítás**

**Az otthoni („home office”) munkavégzésről, illetve az ügyelet megszervezéséről**

A Kormányzat által a tegnapi napon közölt – de a jogszabályban még ki nem hirdetett szabályok alapján - és a 7/2020. (III. 24. ) Rektori- Kancellári Közös Utasításban foglaltakra tekintettel – 2021. március 08. napjától kezdődően visszavonásig – az Óbudai Egyetemen a munkavégzést, illetve az ügyelet megszervezését illetően az alábbiakat rendeljük el:

1. A 14 éven aluli gyermeket nevelő közalkalmazottak, a 60 év feletti életkorúak, valamint a veszélyeztetett egészségi állapotúak a szervezeti egység vezetőjével történő egyeztetést követően, lehetőség szerint otthoni (a továbbiakban: „home office”) munkavégzési rendben, a szokásos, kinevezésükben meghatározott munkaidőben dolgoznak.
2. Az 1. pont hatálya alá nem vonható közalkalmazottak munkavégzését a szervezeti egység vezetője ügyeleti rendben szervezi meg. Az általa szervezeti egységenkénti bontásban összeállított ügyeleti rend(ek)et köteles továbbítani a rektor, illetve a kancellár számára. Az ügyeleti beosztást egy hétre előre kell elkészíteni.
3. A veszélyhelyzetre tekintettel kiadott intézkedéseket tartalmazó hatályos rektori-kancellári és kancellári közös utasítások rendelkezéseit szigorúan be kell tartani.
4. Egyes munkakörök ellátásával kapcsolatosan egyedi vezetői elbírálás válhat szükségessé.
5. A műszaki szolgáltató és kisegítő alkalmazott munkakörökben „home office” munkavégzés nem rendelhető el, esetükben a munkakör ellátását a szervezeti egység vezetője szervezi meg.
6. Jelen utasítás hatályba lépésével egyidejűleg hatályát veszti: A home office munkarend elrendelésének szabályairól szóló 15/2020. (VII.08.) Rektori-Kancellári Közös Utasítás.

7. Jelen utasítás 2021. március 08. napján lép hatályba és visszavonásig érvényes.

Prof. Dr. Kovács Levente sk. Ormándi Gabriella sk.

*rektor kancellár*